b"\n_START_ARTICLE_\nReserva Natural de Conat\n_START_SECTION_\nLocalitzaci\xc3\xb3\n_START_PARAGRAPH_\nLa Reserva Natural de Conat es troba en el terme comunal de Conat. Ocupa una bona part del ter\xc3\xa7 meridional de la comuna, a la riba dreta del Callan en el vessant nord-oriental de la Serra Pelada i del cim de la Roca Roja de la Serra Pelada.\n_START_SECTION_\nHist\xc3\xb2ria de la localitzaci\xc3\xb3 i de la reserva\n_START_PARAGRAPH_\nLa reserva de Conat \xc3\xa9s la darrera que ha ingressat en la Federaci\xc3\xb3 de les reserves naturals catalanes. Els seus tresors s\xc3\xb3n menys coneguts que els de les seves germanes. Fou creada per tal de preservar un fragment d'aquest paisatge auster, una flora i una fauna caracter\xc3\xadstiques d'un clima supramediterrani tenyit de continentalitat, la sequedat del qual \xc3\xa9s accentuada per la permeabilitat del substrat: les esp\xc3\xa8cies mediterr\xc3\xa0nies assoleixen en el Coronat r\xc3\xa8cords d'altitud._NEWLINE_Hi ha un gran contrast entre l'altipl\xc3\xa0 \xc3\xa0rid del cim i el vessant nord obac. El primer, sembrat de prats i landes, t\xc3\xa9 afinitats amb les Causses del Mass\xc3\xads Central o els Alps delfinesos que l'\xc5\x93dipode de les Causses (una llagosta) i la ginesta del Delfinat anuncien clarament! \xc3\x89s tamb\xc3\xa9 l'h\xc3\xa0bitat de la papallona Formiguera gran. El segon alterna el vessant est, cobert de landes, i el nord, on el pi silvestre cedeix de vegades davant de la fageda i l'avetar._NEWLINE_Els penya-segats assolellats s\xc3\xb3n el territori de la gralla de bec vemell, ocasionalment de l'\xc3\xa0liga reial. Les parets m\xc3\xa9s humides acullen l'orella d'\xc3\xb3s (la ramonda \xc3\xa9s l'\xc3\xbanic g\xc3\xa8nere a Europa d'une fam\xc3\xadlia confinada als tr\xc3\xb2pics). En els peus dels penya-segats i les tarteres es troben el corniol, l'aethionema dels roquissars (planta hoste de la rara fam\xc3\xadlia de les aethionema), la campaneta..._NEWLINE_Aquestes riqueses provenen de la trobada d'esdeveniments tect\xc3\xb2nics, clim\xc3\xa0tics, dels atzars de l'evoluci\xc3\xb3 de la vida i, durant alguns segles, de l'activitat d'una societat agropastoral qui explotava el bosc per a les forges: aix\xc3\xb2 va remoure els equilibris ecol\xc3\xb2gics, afavorint els mitjans oberts, preparant una her\xc3\xa8ncia que hem de preservar.\n_START_SECTION_\nGeologia\n_START_PARAGRAPH_\nLa plana de Prada \xc3\xa9s una extensi\xc3\xb3 de territori mediterrani. El seu llindar \xc3\xa9s a Marqueixanes, i acaba a les gorges de Vilafranca de Conflent, que entallen espectacularment la barra del Mont Coronat venint de l'oest. L'ull rellisca al llarg del seu vessant nord, el bac, tan abrupte: \xc3\xa9s la reserva natural!_NEWLINE_L'obaga del Coronat \xc3\xa9s fet d'un bloc de calc\xc3\xa0ria deu vegades m\xc3\xa9s antic que els Pirineus. Gastada, esquerdada, la gran arquitectura blanca resisteix, per\xc3\xb2 deixa anar munts de tarteres. Els penya-segats subratllen la ruptura entre les vastes pedreres esllavissades des del cim i el bosc de pi silvestre que, a Conat, ocupa quasi tot el pendent de la muntanya. Ser l'\xc3\xbanica muntanya calc\xc3\xa0ria, al cor dels massissos cristalins d'un pa\xc3\xads catal\xc3\xa0 refugi d'endemismes, d\xc3\xb3na al Coronat tot el seu inter\xc3\xa8s.\n_START_SECTION_\nClimatologia\n_START_PARAGRAPH_\nLa climatologia predominant a la Reserva de la Ma\xc3\xa7ana \xc3\xa9s la t\xc3\xadpicament mediterr\xc3\xa0nia, per\xc3\xb2 amb un estiu m\xc3\xa9s sec. La resta de l'any, la zona \xc3\xa9s for\xc3\xa7a humida, amb una mitjana de precipitacions alta. Les temperatures es corresponen amb un clima temperat fred amb gelades relativament freq\xc3\xbcents durant l'hivern."